**O b r a z l o ž e nj e**

**Nacrta prijedloga Odluke o agrotehničkim mjerama, mjerama za uređivanje, održavanje poljoprivrednih rudina i posebnim mjerama zaštite od požara**

**na području Grada Gospića**

Prema odredbama članaka 10. stavka 1. Zakona o poljoprivrednom zemljištu („Narodne novine“ broj 20/18 i 115/18) određeno je da općinsko, odnosno gradsko vijeće, odnosno Gradska skupština Grada Zagreba, za svoje područje propisuje potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju sukladno pravilniku iz članka 4. stavka 7. ovoga Zakona.

Prema odredbama članaka 12. stavka 2. Zakona o poljoprivrednom zemljištu određeno je da općinsko, odnosno gradsko vijeće, odnosno Gradska skupština Grada Zagreba propisuje mjere za uređivanje i održavanje poljoprivrednih rudina, a osobito: održavanje živica i međa, održavanje poljskih putova, uređivanje i održavanje kanala oborinske odvodnje, sprječavanje zasjenjivanja susjednih čestica te sadnju i održavanje vjetrobranskih pojasa.

Sukladno članku 4. stavka 7. Zakona o poljoprivrednom zemljištu ministar poljoprivrede je donio novi Pravilnik o agrotehničkim mjerama („Narodne novine“ broj 22/19), a člankom 4. stavka 1. dana je ovlast općinskim i gradskim vijećima da propisuju potrebne agrotehničke mjere.

Prema odredbama navedenog Pravilnika, agrotehničke mjerepredstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati.

Na temelju navedene zakonske odredbe kao i novog Pravilnika o agrotehničkim mjerama izrađen je prijedlog Odluke o agrotehničkim mjerama, mjerama za uređivanje, održavanje poljoprivrednih rudina i posebnim mjerama zaštite od požara na području Grada Gospića.